smcproject/ml-wiki-sentences huggingface dataset:
ചുവപ്പ്, നീല, വെള്ള, ഇരുണ്ടനിറത്തിലുള്ളവയെല്ലാം യഥാക്രമം ഓക്സിജൻ , നൈട്രജൻ , ഹൈഡ്രജൻ , കാർബൺ എന്നിവയാണ്.
ഇതരതന്മാത്രകളുടെ ഓക്സീകരണത്തെ തടയുന്ന തന്മാത്രകളാണ് ആന്റിഓക്സിഡന്റുകൾ.
ഇവയ്ക്ക് കോശനാശനത്തിന് കാരണമാകുന്ന സ്വതന്ത്രറാഡിക്കലുകളെ നശിപ്പിച്ച് കോശനാശനം തടയാനുള്ള കഴിവുണ്ട്.
ബീറ്റാ കരോട്ടീൻ , ലൈക്കോപ്പീൻ, ല്യൂട്ടീൻ, സെലീനിയം, ജീവകം എ , ജീവകം സി, ജീവകം ഇ എന്നിവ പ്രധാന ആന്റിഓക്സിഡന്റുകളാണ്.
സാധാരണഗതിയിൽ ഒരു ഓക്സീകരണപ്രവർത്തനത്തിൽ ഒരു പദാർത്ഥത്തിൽ നിന്നും ഇലക്ട്രോണുകളെയോ ഹൈഡ്രജനേയോ ഒരു ഓക്സീകാരിയിലേയ്ക്ക് കൈമാറുന്നു.
അതുവഴി ഓക്സീകാരി ഒരു ഇലക്ട്രോൺ സ്വീകാരിയായി പ്രവർത്തിക്കുന്നു.
ഇതിന്റെ ഫലമായി നിരവധി സ്വതന്ത്ര റാഡിക്കലുകളുണ്ടാകുന്നു.
പുതുതായി രൂപപ്പെടുന്ന സ്വതന്ത്ര റാഡിക്കലുകൾക്ക് നിമിഷങ്ങൾക്കകം ഒരു ശൃംഖലാരാസപ്രവർത്തനം തുടങ്ങാൻ കഴിയുന്നു.
കോശങ്ങളിൽ നടക്കുന്ന ഇത്തരം ശൃംഖലാപ്രവർത്തനങ്ങൾ കോശത്തെ നശിപ്പിക്കുന്നതിനുകാരണമാകുന്നു.
ആന്റിഓക്സിഡന്റുകൾക്ക് സ്വതന്ത്രറാഡിക്കലുകളെ നീക്കം ചെയ്യുന്നതിനും ഓക്സീകരണപ്രവർത്തനങ്ങൾ തടസപ്പെടുത്തുന്നതിനും ശൃംഖലാപ്രവർത്തനങ്ങളെ തടയുന്നതിനുമുള്ള കഴിവുണ്ട്.
ജീവകോശങ്ങളിലെ സ്വതന്ത്രറാഡിക്കലുകൾ
ഹൈഡ്രജൻ പെറോക്സൈഡ്, ഹൈപ്പോക്ലോറസ് ആസിഡ് എന്നിവയ്ക്കൊപ്പം സ്വതന്ത്രറാഡിക്കലുകളായ  ഹൈഡ്രോക്സിൽ റാഡിക്കലിനും സൂപ്പർ ഓക്സൈഡ് ആനയോണിനും മിക്ക ജൈവതന്മാത്രകളുമായി രാസപ്രവർത്തനത്തിലേർപ്പെടാൻ കഴിയും.
ഡി.എൻ.എ. തന്മാത്രകളേയോ മാംസ്യതന്മാത്രകളേയോ ഓക്സീകരിച്ചോ കൊഴുപ്പുകളെ പെറോക്സിഡേഷന് വിധേയമാക്കിയോ ഇവ കോശനാശത്തിന് കാരണമാകുന്നു.
ഇത്തരത്തിലുള്ള നശീകരണക്ഷമതന്മാത്രകളെ നശിപ്പിക്കുകയാണ് ആന്റിഓക്സിഡന്റുകൾ ചെയ്യുന്നത്.
പ്രധാന ആന്റിഓക്സിഡന്റുകൾ അസ്കോർബിക് അമ്ലം ഗ്ലൂട്ടാതയോൺ ലിപ്പോയിക് അമ്ലം യൂറിക് അമ്ലം കരോട്ടീൻ ആൽഫാ ടോക്കോഫെറോൾ യൂബിക്നിനോൾ ഭക്ഷണത്തിലെ ആന്റിഓക്സിഡന്റുകളെ അളക്കുന്ന വിധം
ഓക്സിജൻ റാഡിക്കൽ അബ്സോർബൻസ് കപ്പാസിറ്റി അനുരിച്ചാണ് ഭക്ഷ്യവസ്തുക്കളിലെ ആന്റിഓക്സിഡന്റുകളുടെ അളവ് ഗണിച്ചെടുക്കുന്നത്.
ഫോളിൻ- സിയോകാൽട്യൂ റിയേജന്റ് ഉപയോഗിച്ചും ഇത് തിരിച്ചറിയാം.
ഉപയോഗം അവലംബം പുറത്തേക്കുള്ള കണ്ണികൾ
ആന്റികിർസ്റ്റോസ് ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ആന്റികിർസ്റ്റോസ് അല്ലെങ്കിൽ Antikrystós ( ഗ്രീക്ക് : αντικρυστός  χορός ) ഗ്രീക്ക് വംശജരുടെ നൃത്തമാണ്.
ഗ്രീക്ക് ഭാഷയിൽ "Añτικρυστός" എന്ന പദം αντικρύζω "മറുവശത്ത്, എതിരേ, മുഖാമുഖം" ( പുരാതന ഗ്രീക്ക് ἀντικρύ "vis-à-vis, മുഖാമുഖം") എന്നിവയെല്ലാം സൂചിപ്പിക്കുന്നു.
ഇത് അർമേനിയയിലും പ്രചാരത്തിലുണ്ട്.
ആന്റികിർസ്റ്റോസിന് കർസിലമാസ് നൃത്തവുമായി സാദൃശ്യമുണ്ട്.
ദമ്പതികൾ ചെയ്യുന്ന നൃത്തമാണ് കർസിലമാസ്.
ഇതും കാണുക ഗ്രീക്ക് സംഗീതം കലാമയോടോസ് കമീലിയേക്കോസ് സിറോസ് ഗ്രീക്ക് നൃത്തങ്ങൾ ഗ്രീക്ക് നാടോടി സംഗീതം ബാലോകൾ ഹൊറോൺ
അസിത്രോമൈസിൻ ഇംഗ്ലീഷ് വിലാസം https://ml.wikipedia.org/wiki/Azithromycin
ഒരു മാക്രോലൈഡ് ആന്റിബയോട്ടിക് മരുന്നാണ് അസിത്രോമൈസിൻ (Azithromycin) .
ലോകാരോഗ്യ സംഘടന നിർദ്ദേശിക്കുന്ന അത്യാവശ്യ മരുന്നുകളിൽ ഒന്നാണിത്.
ബാക്ടീരിയകളുടെ 50S റൈബോസോമുകളിലെ മാംസ്യം നിർമ്മാണത്തെ തടയുക വഴി അവയുടെ പെരുകൽ തടയുകയാണ് അസിത്രോമൈസിൻ ചെയ്യുന്നത്.
വയറ്റിലൂടെയോ (oral), രക്തക്കുഴലുകളിലൂടെയൊ (intravenous) സ്വീകരിക്കാവുന്ന മരുന്നാണ് അസിത്രോമൈസിൻ.
1980 -ലാണ് അസിത്രോമൈസിൻ കണ്ടുപിടിച്ചത്.
ചെവിപഴുപ്പ് , സ്റ്റ്രെപ്റ്റോകോക്കസ് ബക്റ്റീരിയ മൂലമുണ്ടാകുന്ന തൊണ്ട പഴുപ്പ്, കാസരോഗം , ദീർഘദൂര യാത്രക്കാർക്കുണ്ടാകാവുന്ന വയറിളക്കം തുടങ്ങി മറ്റു ചില ആമാശയപ്രശ്നങ്ങൾക്ക് അസിത്രോമൈസിൻ ഉപകാരപ്രദമാണ്.
ചില ലൈംഗികരോഗങ്ങൾക്കും ഉദാ: ക്ലമൈഡിയ, ഗോണേറിയ , അസിത്രോമൈസിൻ ഫലപ്രദമാണ്.
മലേറിയ എന്ന അസുഖത്തിനു മറ്റു ആന്റി ബയോട്ടിക്കുകൾക്കൊപ്പം സഹായക മരുന്നായി കൊടുത്തുവരുന്നു.
ന്യുമോണിയ , സൈനസൈറ്റിസ് , ടോൺസിലൈറ്റിസ് , ചെവിയിലെ പഴുപ്പ്, ചർമ്മത്തിലെ അണുബാധ, മൂത്രാശയത്തിലെ പഴുപ്പ് എന്നിവ ചികിത്സിക്കാൻ അസിത്രോമൈസിൻ ഉപയോഗിക്കുന്നു.
ചില ഗ്രാം പോസിറ്റിവ് ബാക്ടീരിയയെയും , ഗ്രാം നെഗറ്റിവ് ബാക്ടീരിയയെയും , പല അവർഗ്ഗ ബാക്ടീരിയയെയും നേരിടാൻ അസിത്രോമൈസിനാകും.
വയറിളക്കം , ഓക്കാനം , ഛർദ്ദി എന്നിവയാണ് അസിത്രോമൈസിന്റെ പാർശ്വഫലങ്ങൾ.
ഒരു ശതമാനത്തിൽ താഴെ മാത്രമേ പാർശ്വഫലങ്ങൾ കാണാറുള്ളൂ.
68 മണിക്കൂറാണ് അസിത്രോമൈസിന്റെ അർദ്ധായുസ്സ്.
അസിനിബോയിൻ ഇന്ത്യൻ ജനത Assiniboine Family, Montana, 1890–1891
“ അസിനിബോയിൻ ” ജനങ്ങൾ ( /əˈsɪnᵻbɔɪn/ ) വടക്കേ അമേരിക്കൻ ഭൂഖണ്ഡത്തിലെ മഹാസമതലങ്ങളിൽ ജീവിച്ചിരുന്ന തദ്ദേശീയ ഇന്ത്യൻ (റെഡ് ഇന്ത്യൻ) ജനതയാണ്.
ഇന്ന് ഈ വർഗ്ഗക്കാർ, മദ്ധ്യ കാനഡയിലെ “സസ്കാറ്റ്ഷെവാൻ” ( Saskatchewan ) പ്രദേശത്താണ് പ്രധാനമായി അധിവസിച്ചിരിക്കുന്നത്.
കാനഡയിലെ തന്നെ “ ആൽബർട്ട ”, തെക്കുപടിഞ്ഞാറൻ “ മനിറ്റോബ ”, യു.എസിലെ “വടക്കൻ മൊണ്ടാന”, “വടക്കൻ ഡെക്കോട്ട” എന്നിവിടങ്ങളിലും ഈ വർഗ്ഗക്കാർ കാണപ്പെടുന്നു.
18,19 നൂറ്റാണ്ടുകളിൽ മുഴുവൻ‍ ഈ വർഗ്ഗക്കാർ “ക്രീ” വർഗ്ഗക്കാരുമായിച്ചേർന്ന് “അയൺ കോൺഫെഡറസിയിൽ” ( Iron Confederacy ) ഉൾപ്പെട്ടിരുന്നു.
അസിനിബോയിൻ‌ ജനങ്ങൾ “ലക്കോട്ട” “ഡക്കോട്ട” ഗോത്രക്കാരുടെ ബന്ധുക്കളായിരുന്നുവെന്നാണ് നിഗമനം.
ഇവർ എല്ലാവരും ഒരേതരം ഭാക്ഷ സംസാരിക്കുന്നവരാണ്.
എന്നാൽ രാഷ്ടീയമായി സിയോക്സുകളിൽ നിന്നും വിഭിന്നരായിരുന്നു ഇവർ.
ഇവർ ഇപ്പറഞ്ഞ വർഗ്ഗങ്ങളുമായി പലപ്പോഴും യുദ്ധത്തിലേർപ്പെട്ടിരുന്നു.
അസിനിബോയിൻ, പടിഞ്ഞാറൻ സിയോൺ ഭാഷാ കുടുംബത്തിലുൾപ്പെട്ട ഒരു മിസിസിപ്പി താഴ്വരയിൽ സംസാരിക്കുന്ന സിയോൺ ഭാഷാവകഭേദമായ നക്കോഡയാണ്.
ഇന്നത്തെക്കാലത്ത് ഭൂരിപക്ഷം അസിനിബോയിൻ ജനങ്ങളും ഇംഗ്ലീഷ് സംസാരിക്കുന്നു.
ചില അസിനിബോയിനുകൾ, പ്രത്യേകിച്ച് മുതിർ‌ന്ന പൌരന്മാർ അവരടെ തദ്ദേശീയ ഭാഷയായ “നക്കോഡ (Nakoda) ഭാഷയാണ് സംസാരിക്കുന്നത്. യു.എസിൽ സംസാരിക്കപ്പെടുന്ന നക്കോഡ ഭാഷ കാനഡയിൽ സംസാരിക്കുന്ന നക്കോഡ ഭാഷയുമായി വ്യത്യാസപ്പെട്ടിരിക്കുന്നു. ഭൂരിപക്ഷം ഭാഷാവിദഗ്ദ്ധരും ഈ രണ്ടു ഭാഷകളെയും സ്റ്റോണി (Stoney – കനേഡിയൻ), അസിനിബോയിൻ (അമേരിക്കൻ) എന്നിങ്ങനെ രണ്ടു വ്യത്യസ്ത ഭാഷകളായി കണക്കാക്കുന്നു. സ്പാനിഷ്, ഇറ്റാലിയൻ ഭാഷകളെപ്പോലെ അവ തമ്മിൽ സാദൃശ്യമുണ്ടെങ്കിലും ഒരു ഭാഷയിലെ ആൾ മറ്റു ഭാഷയിലെ ആൾ അർത്ഥമാക്കുന്നതെന്തെന്ന് മുന്കൂട്ടി ഊഹിക്കേണ്ട അവസ്ഥയുണ്ട്. അസിനിബോയൻ വാക്കായ “hau” ഇംഗ്ലീഷിലെ “how” പോലെ തന്നെ ഉഛരിക്കുന്നു.
ഇതൊരു അഭിവാദന പദമാണ്.
അസിനിബോയിൻ സ്ത്രീജനങ്ങൾ മലയാടുകളുടേയും മാനുകളുടേയും     തുകലാണ് വസ്ത്രങ്ങളായി ഉപയോഗിച്ചിരുന്നത്.
തുകല്     കൊണ്ടു നിർ‌മ്മിച്ച പൃഷ്‌ടഭാഗംമറച്ച്‌ കാൽമുട്ടുവരെ എത്തുന്ന കാലുറയും തുകൽ കുപ്പായുവുമായിരുന്നു പുരുഷൻമാരുടെ വസ്ത്രം.
“moccasins” എന്നറിയപ്പെട്ടിരുന്ന മൃദുചർമ്മപാദുകം ഇവർ     ധരിക്കാറുണ്ടായിരുന്നു.
കടുത്ത ശൈത്യകാലത്ത് വലിയ കാട്ടുപോത്തുകളുടെ ചർമ്മം     കൊണ്ടുണ്ടാക്കിയ മേലങ്കി അണിഞ്ഞിരുന്നു.
അസിനിബോയിൻ സ്ത്രീകളുടെയും     പോരാളികളുടെയും വസ്ത്രങ്ങൾ തൊങ്ങലുകൾ പിടിപ്പിച്ചും, മുള്ളൻപന്നിയുടെ     മുള്ളുകൾ, കടമാൻ (Elk) പല്ലുകൾ, മുത്തുകൾ തൂവലുകൾ എന്നിവ ഘടിപ്പിച്ചും     മനോഹമാക്കിയിരുന്നു.
പുറമേ വസ്ത്രങ്ങളിൽ നിറങ്ങളുപയോഗിച്ച് ചിത്രപ്പണികളും     നടത്തിയിരുന്നു.
അസിനിബോയിൻ ഇന്ത്യൻ നേതാക്കൾ ചില സമയങ്ങളിൽ വാർബോണറ്റ്സ് (warbonnets) എന്നറിയപ്പെട്ടിരുന്ന ശിരോഅലങ്കാരം ധരിച്ചിരുന്നു.
ഈ പരമ്പരാഗത ശിരോലങ്കാരം സമതല ഇന്ത്യന് വർഗ്ഗത്തിലെ പുരുഷന്മാരാണ് പരമ്പരാഗതമായി അണിയാറുണ്ടായിരുന്നത്.
യൂദ്ധത്തിലും മറ്റ് ആചാരാനുഷ്ടാനങ്ങളുടെ സമയത്തുമാണ് ഇത് പ്രധാനമായി അണിയാറുണ്ടായിരുന്നത്.
ദുഖാചരമസമയങ്ങളിലാണ ഇവർ മുടി മുറിക്കാറുണ്ടായിരുന്നത്.
സാധാരണസമയങ്ങളിൽ അവർ അലസമായി മുടി നീട്ടിവളർത്തിയിരുന്നു.
പോരാളികൾ മുടി പിന്നിയിട്ടിരുന്നു.
പ്രത്യേക അവസരങ്ങളിൽ മുഖം ചായം ഉപയോഗിച്ച് അലങ്കരിച്ചിരുന്നു.
ഇത് യുദ്ധ സമയത്തും മതപരമായ ചടങ്ങുകൾക്കും ഉത്സവവേളകളിലും വ്യത്യസ്തമായിരിക്കും.
ഗോത്രപരമായ പച്ചകുത്തലുകൾ കൈകളിലും നെഞ്ചിലുമൊക്കെ ചെയ്തരുന്നു.
ഇക്കാലത്തും വിവാഹവേളകളിലും നൃത്തം ചെയ്യുന്ന വേളകളിലും അസിനിബോയിൻ ജനങ്ങൾ മാൻതോലും മറ്റും ഉപയോഗിച്ചുള്ള വസ്ത്രങ്ങൾ അണിയാറുണ്ട്.
ഐക്യനാടുകളിൽ അസിനിബോയിൻ ഇന്ത്യൻസ് പ്രധാനമായി ഫോർട്ട് ബെൽക്നാപ് (Fort Belknap), ഫോർട്ട് പെക്ക് (Fort Peck) എന്നിങ്ങനെ രണ്ടു റിസർവ്വഷനുകളിലായാണ് വസിക്കുന്നത്.
ഇന്ത്യൻ ഗോത്രത്തിൻറെ പൂർണ്ണ നിയന്ത്രണത്തിലുള്ള പ്രദേശങ്ങളാണ് റിസർവ്വഷനുകൾ.
ഫോർട്ട് ബെൾക്നാപ്പിലുള്ള അസിനിബോയിനുകൾ “ഗ്രോസ് വെഞ്ചർ” എന്ന മറ്റൊരു ഇന്ത്യൻ വർഗ്ഗവുമായി റിസർവ്വേഷൻ പങ്കുവയ്ക്കുന്നു.
അതുപോലെ ഫോർട്ട് പെക്കിലുള്ള അസിനിബോയിനുകൾ സിയോക്സുകളുമായും റിസർവ്വേഷൻ പങ്കുവയ്ക്കുന്നു.
കാനഡയിൽ സ്റ്റോണി അസിനിബോയിനുകളുടെ ഏഴു പ്രത്യേക ബാന്റുകളുണ്ട്.
ഓരോ ബാന്റുകൾക്കും പ്രത്യേകം റിസർവ്വേഷനുകളും നിലനിൽക്കുന്നുണ്ട്.
ഇവയിലെ ഓരോ ഗോത്രങ്ങൾക്കും ഒരു ചെറിയ രാജ്യത്തിന്റേതുപോലെ, അവരവരുടേതായ സർക്കാർ, നിയമങ്ങൾ, പോലീസ്, മറ്റു സേവനങ്ങൾ എന്നിവയുണ്ട്.
എന്നിരുന്നാലും അസിനിബോയിനുകൾ ഐക്യനാടുകളിലെ അല്ലെങ്കിൽ കാനഡയിലെ പൌരന്മാരും അവിടുത്തെകൂടി നിയമങ്ങളും അനുസരിക്കുവാൻ ബാദ്ധ്യസ്ഥരായിരിക്കുന്നു.
പഴയകാലത്ത് ഓരോ അസിനിബോയിൻ ബാൻറുകളും ട്രൈബൽ കൌൺസിലാൽ തെരഞ്ഞെടുക്കപ്പെട്ട ഒരു ചീഫിനാൽ നയിക്കപ്പെട്ടിരുന്നു.
കാനഡയിലുള്ള ചില അസിനിബോയിൻ ബാൻറുകൾ പഴയ രീതി തന്നെ ഇപ്പോഴും പിന്തുടരുന്നു.
ഐക്യനാടുകളിൽ അസിനിബോയിനുകൾ മറ്റു വർഗ്ഗങ്ങളുമായ “ഗ്രോസ് വെഞ്ചർ”, “സിയോക്സ് ”( Sioux) എന്നീ വർഗ്ഗങ്ങളുമായി  റിസർവ്വേഷനുകൾ പങ്കുവയ്ക്കുന്നതിനാൽ, മറ്റു രണ്ടു വർഗ്ഗങ്ങളിലേയും അസിനിബോയിൻ വർഗ്ഗത്തിലേയും മുഴുവൻ ജനങ്ങളാൽ തെരഞ്ഞടുക്കുന്ന ഒരു കൌൺസിലാണ് ഭരണം നടത്തുന്നത്.
പരമ്പരാഗതമായി അസിനിബോയിനുകൾ ഭാഗികമായി നാടോടികളാണ്.
ഇവർ വസന്തകാലത്ത് കൂട്ടായി കാട്ടുപോത്തുകളെ പിന്തുടർന്ന് വേട്ടയാടുകയും ഗോത്രത്തിലെ സ്ത്രീജനങ്ങൾ ഈ മാംസം സംസ്കരിച്ച് ശീതകാലത്തേയ്ക്കു സൂക്ഷിച്ചു വയ്ക്കുകയും ചെയ്തിരുന്നു.
കുതിരപ്പുറത്ത് അമ്പും വില്ലുമുപയോഗിച്ചാണ് ഇവർ വേട്ടായാടിയിരുന്നത്.
കാട്ടുപോത്തുകളുടെ തുകലുകൾ ടിപ്പീസ് എന്നറിയപ്പെടുന്ന കൂടാരങ്ങൾ മറയ്ക്കുവാനും വസ്ത്രങ്ങൾ, മറ്റ് ഉപഭോഗവസ്തുക്കൾ തുടങ്ങിയവ നിർമ്മിക്കുവാനും ഉപയോഗിച്ചിരുന്നു.
വേട്ടയാടിപ്പിടിക്കുന്ന മൃഗത്തിൻറെ ഏതാണ്ട് മുഴുവൻ ഭാഗങ്ങള്ക്കും ഇവർ ഉപയോഗം കണ്ടെത്തിയിരുന്നു.
അശ്വഹൃദയവിദ്യയിൽ (കുതിരസവാരി) അഗ്രഗണ്യരായിരുന്ന ഈ വർഗ്ഗക്കാർ ആദ്യമായി കുതിരകളെ നേടിയത് ബ്ലാക്ക്ഫീറ്റ്, ഗ്രോസ് വെഞ്ചർ ഇന്ത്യൻ വർഗ്ഗക്കാരിൽനിന്നായിരുന്നു.
മറ്റ് അമേരിക്കൻ ഇന്ത്യൻ വർഗ്ഗങ്ങളായ മൻഡാൻ, ഹിതാസ്റ്റ, അരികാര എന്നിവരുമായി ഇവർ സഹകരിച്ചിരുന്നു.
അസിനിബോയിൻ ജനങ്ങൾ കാട്ടുപോത്തുകളുടെ തുകൽ ആവരണമായി ഉപയോഗിച്ചു നിർമ്മിച്ച “ ടിപ്പിസ് ” ( tipis or teepees) എന്നറിയപ്പെടുന്ന കൂടാരങ്ങളിലാണ് വസിച്ചിരുന്നത്.
ടിപ്പിസ് വളരെ ശ്രദ്ധാപൂർവ്വം നിർമ്മിച്ചിരുന്നതും പെട്ടെന്ന് അഴിച്ചെടുക്കാൻ പാകത്തിലുമാണ് നിർമ്മിച്ചിരുന്നത്.
ഒരു മുഴുവൻ അസിനിബോയിൻ വില്ലേജിന് അതിവേഗത്തിൽ കൂടാരങ്ങൾ അഴിച്ചെടുത്ത് നീങ്ങുവാൻ ഏതാനും മണിക്കൂറുകൾ മതിയാകുമായിരുന്നു.
യഥാർത്ഥത്തിൽ ടിപ്പികൾ  12 അടി ഉയരത്തിലാണ് നിർമ്മിച്ചിരുന്നത്.
അസിനിബോയിനുകൾ കുതിരകളെ സ്വായത്തമാക്കയതോടുകൂടി അതിനേക്കാൾ രണ്ടിരട്ടി വലിപ്പത്തിലുള്ള ടീപ്പികൾ നിർമ്മിക്കപ്പെട്ടുതുടങ്ങി.
ഇന്നത്തെക്കാലത്ത് ടീപ്പികൾ നിർമ്മിക്കുന്നത് തങ്ങളുടെ പൈതൃകം ഓർമ്മിക്കപ്പെടുന്നതിനു വേണ്ടിയാണ്.
ഭൂരിപക്ഷം അസിനിബോയിനുകളും ആധുനിക ഭവനങ്ങളിലേയ്ക്കു മാറിയിരിക്കുന്നു.
അസിഡുലന്റ് ഇംഗ്ലീഷ് വിലാസം https://ml.wikipedia.org/wiki/Acidulant പുളിച്ച രസം നൽകാൻ ചില മിഠായികളിൽ മാലിക് ആസിഡ് ചേർക്കുന്നു.
ഭക്ഷണത്തിന് എരിവോ പുളിയോ നൽകുന്ന അല്ലെങ്കിൽ ഭക്ഷണത്തിന്റെ മധുരം വർദ്ധിപ്പിക്കുന്ന രാസ സംയുക്തങ്ങളാണ് അസിഡുലന്റ് .
ചിലതരം സംസ്കരിച്ച ഭക്ഷണങ്ങളിൽ പുളിപ്പിക്കൽ ഏജന്റുകളായും എമൽസിഫയറായും ആസിഡുലന്റുകൾ പ്രവർത്തിക്കും.
ആസിഡുലന്റുകൾക്ക് പിഎച്ച് കുറയ്ക്കാൻ കഴിയുമെങ്കിലും അവ അസിഡിറ്റി റെഗുലേറ്ററുകളിൽ നിന്ന് വ്യത്യസ്തമാണ്, അവ ഭക്ഷണത്തിന്റെ സ്ഥിരത അല്ലെങ്കിൽ അതിനുള്ളിലെ എൻസൈമുകളുടെ സ്ഥിരത മാറ്റാൻ പ്രത്യേകം ഉദ്ദേശിച്ചിട്ടുള്ള ഭക്ഷ്യ അഡിറ്റീവുകളാണ്.
അസറ്റിക് ആസിഡ് , സിട്രിക് ആസിഡ് എന്നിവ ഇത്തരം അസിഡുലന്റുകളാണ്.
കോളകൾ പോലെയുള്ള പല പാനീയങ്ങളിലും ഫോസ്ഫോറിക് ആസിഡ് അടങ്ങിയിട്ടുണ്ട്.
പുളിച്ച മിഠായികൾ പലപ്പോഴും മാലിക് ആസിഡ് ഉപയോഗിച്ചാണ് ഉണ്ടാക്കുന്നത് .
ഫ്യൂമറിക് ആസിഡ് , ടാർടാറിക് ആസിഡ് , ലാക്റ്റിക് ആസിഡ് , ഗ്ലൂക്കോണിക് ആസിഡ് എന്നിവ ഭക്ഷ്യ ഉൽപാദനത്തിൽ ഉപയോഗിക്കുന്ന മറ്റ് അസിഡുലന്റുകളാണ്.
അവലംബം 1 2 Berry, S.K..
Role of acidulants in food industry.
Journal of Food Science and Technology.
93-104.
↑ Erich Lück and Gert-Wolfhard von Rymon Lipinski "Foods, 3. Food Additives" in Ullmann's Encyclopedia of Industrial Chemistry , 2002, Wiley-VCH, Weinheim.
doi : 10.1002/14356007.a11_561
അസിലിഡേ ഇംഗ്ലീഷ് വിലാസം https://ml.wikipedia.org/wiki/Asilidae ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
റോബർ ഫ്ലൈ , അസാസിൻ ഫ്ലൈ എന്നൊക്കെ സാധാരണയായി അറിയപ്പെടുന്ന കീടഭോജികളായ പ്രാണികൾ ഉൾപ്പെടുന്ന ജീവകുടുംബമാണ് അസിലിഡീ .
ചിത്രശാല കൂടുതൽ ചിത്രങ്ങൾ Stichopogon sp Michotamia aurata Male ഇരയോടൊപ്പം ഇരയോടൊപ്പം അവലംബം
അസിഡിറ്റി റെഗുലേറ്റർ അൺഹൈഡ്രസ് സിട്രിക് ആസിഡ്
പി.എച്ച്. മൂല്യം മാറ്റുന്നതിനോ നിലനിർത്തുന്നതിനോ ഉപയോഗിക്കുന്ന ഭക്ഷ്യ അഡിറ്റീവുകളാണ് അസിഡിറ്റി റെഗുലേറ്ററുകൾ .
അവ ഓർഗാനിക്  അമ്ലം മിനറൽ ആസിഡ് , ക്ഷാരം , ബഫറിംഗ് ഏജന്റുകൾ എന്നിവയിലേതുമാകാം.
സാധാരണ ഏജന്റുകളിൽ ഇനിപ്പറയുന്ന ആസിഡുകളും അവയുടെ സോഡിയം ലവണങ്ങളും ഉൾപ്പെടുന്നു : സോർബിക് ആസിഡ് , അസറ്റിക് ആസിഡ് , ബെൻസോയിക് ആസിഡ് , പ്രൊപ്പിയോണിക് ആസിഡ് .
സോഡിയം അഡിപേറ്റ് , പൊട്ടാസ്യം അഡിപേറ്റ് എന്നിവ അസിഡിറ്റി റെഗുലേറ്ററുകളായി ഉപയോഗിക്കുന്നു.
അസിഡിറ്റി റെഗുലേറ്ററുകൾ ആസിഡുലന്റുകളിൽ നിന്ന് വ്യത്യസ്തമാണ്.
ഇതും കാണുക അഡിപേറ്റ് സോഡിയം ബൈകാർബണേറ്റ് അവലംബം
↑ ↑ Erich Lück and Gert-Wolfhard von Rymon Lipinski "Foods, 3. Food Additives" in Ullmann's Encyclopedia of Industrial Chemistry , 2002, Wiley-VCH, Weinheim.
അസിമോ ഇംഗ്ലീഷ് വിലാസം https://ml.wikipedia.org/wiki/ASIMO
ജപ്പാനിലെ പ്രമുഖ വാഹനനിർമാതാക്കളായ ഹോണ്ട കമ്പനി നിർമിച്ച യന്ത്രമനുഷ്യനാണ് (Humanoid Robot) അസിമോ .
Advanced Step in Innovative Mobility യുടെ ചുരുക്കമാണ് അസിമോ.
ലോകത്തിലെ ആദ്യത്തെ സമ്പൂർണ്ണ ഹ്യുമനോയിഡ് റോബോട്ടാന്ന് അസിമോ.
പുറത്തേക്കുള്ള താളുകൾ വിക്കിവാർത്തകളിൽ ബന്ധപ്പെട്ട വാർത്തയുണ്ട്: Honda demonstrates mind-reading robotic technology Official website (Worldwide) – Honda Official website (Japan) – Honda (in Japanese) Official website (United States) – Honda "Humanoid robot learns how to run" – BBC News Online "Humanoid robot gets job as receptionist" – New Scientist "Who Is Asimo?"
– Michael Shea ASIMO buckles on the stairs Honda unveils helmet that lets wearer control a robot by thought alone Honda Asimo's photos and videos Archived 2011-07-27 at the Wayback Machine .
Wikimedia Commons has media related to ASIMO .
അസിമാ ചാറ്റർജി ഇംഗ്ലീഷ് വിലാസം https://ml.wikipedia.org/wiki/Asima_Chatterjee
ഒരു ഇന്ത്യൻ രസതന്ത്രജ്ഞയാണ് അസിമാ ചാറ്റർജി .
സസ്യരസതന്ത്രത്തിനും ഓർഗാനിക രസതന്ത്രത്തിനും അവർ വലിയ സംഭാവന നൽകി.
വിങ്കാഅൽകലോയ്ഡുകളെക്കുറിച്ചുള്ള പഠനവും മലേറിയയ്ക്കും അപസ്മാരത്തിനും ഫലപ്രദമായ ഔഷധങ്ങൾ വികസിപ്പിച്ചെടുത്തതും എടുത്തുപറയാവുന്ന നേട്ടങ്ങളാണ്.
ഔഷധ സസ്യങ്ങളെക്കുറിച്ച് ധാരാളം പുസ്തകങ്ങളും അവർ എഴുതിയിട്ടുണ്ട്.
1917 സെപ്തംബർ 23ന് കൊൽക്കത്തയിലാണ് അസിമ ജനിച്ചത്.
കൊൽക്കത്താ സർവകലാശാലയിൽ നിന്ന് ബിരുദവും ബിരുദാനന്തര ബിരുദവും നേടി.
പ്രഫുല്ല ചന്ദ്ര റായ്‌യെയും സത്യേന്ദ്രനാഥ് ബോസിനെയും പോലുള്ള ലോകോത്തര ശാസ്ത്രജ്ഞർ അക്കാലത്ത് അവിടെയുണ്ടായിരുന്നു.
നോബൽ സമ്മാനജേതാവായ പോൾ കോറെയുടെ കീഴിലാണ് അസിമ ഉപരിപഠനം നടത്തിയത്.
അസിമയുടെ ഇളയ സഹോദരനാണ് സർജനും ന്യൂറോബയോളജിസ്റ്റുമായിരുന്ന സരഷി രഞ്ജൻ മുഖർജി .
അവലംബം ↑ The Shaping of Indian Science .
p. 1036.
Indian Science Congress Association, Presidential Addresses By Indian Science Congress Association.
Published by Orient Blackswan, 2003.
ISBN 978-81-7371-433-7 പുറത്തേക്കുള്ള കണ്ണികൾ അസിമാ ചാറ്റർജി - ജീവചരിത്രക്കുറിപ്പ്, ഡോ.മുഹമ്മദ് ഷാഫി , ലൂക്ക സയൻസ് പോർട്ടൽ
അസിമുള്ള ഖാൻ Portrait of Azimullah Khan ( The Indian War Of Independence by Vinayak Damodar Sawarkar )
നാനാ സാഹിബിന്റെ ദിവാനും പിന്നീട് പ്രധാനമന്ത്രിയും ആയിരുന്നു ദിവാൻ അസിമുള്ള ഖാൻ എന്നറിയപ്പെടുന്ന അസിമുള്ള ഖാൻ യൂസുഫ്‌സായി (1830-1859).
തുടക്കത്തിൽ നാനാ സാഹിബിന്റെ ദിവാനായും പിന്നീട് പ്രധാനമന്ത്രിയായും അദ്ദേഹത്തെ നിയമിച്ചു.
"വിപ്ലവത്തിന്റെ അംബാസഡർ" അന്ന് അദ്ദേഹം അറിയപ്പെടുന്നു.
1857 ലെ ഇന്ത്യൻ കലാപത്തിൽ അസിമുല്ല ഖാൻ പങ്കെടുത്തു.
പ്രത്യയശാസ്ത്രപരമായി നാനാ സാഹിബിനെപ്പോലുള്ളവർ അദ്ദേഹത്തിൽ സ്വാധീനം ചെലുത്തിയിരുന്നു.
അസിമുല്ല ഖാൻ ഒരു സമർത്ഥനായ നേതാവും യഥാർത്ഥ സ്വാതന്ത്ര്യസമര സേനാനിയുമായിരുന്നു.
ഹിന്ദു-മുസ്‌ലിം ഐക്യത്തിൽ വിശ്വസിക്കുകയും ബ്രിട്ടീഷ് ജനതയിൽ നിന്ന് ഇന്ത്യയ്ക്ക് സ്വാതന്ത്ര്യം നേടാൻ ശ്രമിക്കുകയും ചെയ്ത ആളായിരുന്നു അദ്ദേഹം.
1830 ൽ ഒരു സാധരണ മുസ്ലീം കുടുംബത്തിൽ അദ്ദേഹം ജനിച്ചു.
ആദ്യകാലത്ത് നിരവധി ബ്രിട്ടീഷ് ഉദ്യോഗസ്ഥരുടെ കീഴിൽ അദ്ദേഹം സെക്രട്ടറിയായി ജോലി ചെയ്തിട്ടുണ്ട്.
പിന്നീട് പേഷ്വാ ബാജി റാവു രണ്ടാമന്റെ ദത്തു പുത്രനായിരുന്ന നാനാ സാഹിബിന്റെ സെക്രട്ടറിയും ഉപദേശകനുമായി അദ്ദേത്തെ നിയമിച്ചു.
1857 ലെ കലാപത്തിന് ശേഷം, ബ്രിട്ടീഷ് ഇന്ത്യയിൽ നിന്നും രക്ഷപ്പെട്ട് അദ്ദേഹം നേപ്പാളിലെ തെറായിലെത്തുകയുവും 1859 ന്റെ അവസാനത്തോടെ അസിമുല്ല ഖാൻ ജ്വരം ബാധിച്ച് മരണമടയുകയും ചെയ്തു.
എന്നാൽ അദ്ദേഹം വേഷംമാറി കൊൽക്കത്തയിലെത്താൻ ശ്രമിക്കുന്നതിനിടയിൽ വസൂരി ബാധിച്ചു മരണപ്പെടുകയോ, ഇന്ത്യയിൽ നിന്ന് രക്ഷപ്പെടുന്നതിനിടയിൽ കോൺസ്റ്റാന്റിനോപ്പിളിൽ വച്ച് കൊല ചെയ്യപ്പെടുകയോ ചെയ്തതാകാമെന്നും ചില ചരിത്രകാരന്മാർ കരുതുന്നു.
അസിയാദ് നസെനിയ ഇംഗ്ലീഷ് വിലാസം https://ml.wikipedia.org/wiki/Azziad_Nasenya
ഒരു കെനിയൻ നടിയും ഉള്ളടക്ക സ്രഷ്ടാവും മീഡിയ ഹോസ്റ്റും സോഷ്യൽ മീഡിയ അവതാരകയുമാണ് അസിയാദ് നസെന്യ വഫുല .
കെനിയയുടെ ടിക് ടോക്ക് രാജ്ഞി എന്നാണ് അവർ അറിയപ്പെടുന്നത്.
2019 മുതൽ അവർ സജീവമാണ്.
മുമിയാസിൽ ജനിച്ച അസിയാദ് നസെനിയ വളർന്നത് കാകമേഗയിലും നെയ്‌റോബിയിലുമാണ്.
നെയ്‌റോബിയിലെ കാത്‌സം സ്‌കൂളിലെ മുമിയാസിലെ സെൻട്രൽ പ്രൈമറി സ്‌കൂളിൽ പഠിച്ച അസിയാദ് ഒടുവിൽ ലുഗുലു ഗേൾസ് ബോർഡിംഗ് പ്രൈമറി സ്‌കൂളിൽ പ്രാഥമിക വിദ്യാഭ്യാസം പൂർത്തിയാക്കി.
അതിനുശേഷം അവർ മിസിഖുവിലെ സെന്റ് സിസിലിയ മിസിഖു ഗേൾസ് ഹൈസ്‌കൂളിൽ പോയി 2017-ൽ തന്റെ സെക്കൻഡറി വിദ്യാഭ്യാസം പൂർത്തിയാക്കി.
അസിയാദ് 2-ാം ക്ലാസ്സിൽ (ഏഴാമത്തെ വയസ്സിൽ) സ്‌കൂൾ സ്‌കിറ്റുകളിൽ അഭിനയിക്കാനും നൃത്തം ചെയ്യാനും തുടങ്ങി.
ഹൈസ്‌കൂളിൽ പഠിക്കുമ്പോൾ, കെനിയ സ്‌കൂൾ ആൻഡ് കോളേജ് ഡ്രാമ ഫെസ്റ്റിവലിന്റെ ദേശീയ തലത്തിലേക്ക് മത്സരിച്ച അസിയാദ് ഏകാംഗ വാക്യങ്ങൾ അവതരിപ്പിച്ചു.
2017 ഡിസംബറിൽ, തന്റെ സെക്കൻഡറി വിദ്യാഭ്യാസം പൂർത്തിയാക്കിയ അസിയാദ്, കെനിയയിലെ നെയ്‌റോബിയിലുള്ള ഹാർട്ട്സ് ഓഫ് ആർട്ട് തിയറ്റർ ഗ്രൂപ്പിൽ ചേർന്നു.
2018 മാർച്ചിൽ റിപ്പയർ മൈ ഹാർട്ട് എന്ന നാടകത്തിലെ ഒരു സഹതാരമായിട്ടായിരുന്നു ഗ്രൂപ്പിലെ അവരുടെ ആദ്യ വേഷം.
2018 നും 2019 നും ഇടയിൽ, ഹാർട്ട്സ് ഓഫ് ആർട്ടിന്റെ 7 സ്റ്റേജ് നാടകങ്ങളിൽ അസിയാദ് അഭിനയിച്ചു.
സംഘത്തിന് വേണ്ടി പ്രകടനം നടത്തുന്നതിനിടെ നടനും സംവിധായകനും നിർമ്മാതാവും ചലച്ചിത്ര നിർമ്മാതാവുമായ പീറ്റർ കാവയെ അസിയാദ് കണ്ടുമുട്ടി.
ടിക് ടോക്ക്
അസിയാദ് 2019 ഓഗസ്റ്റിൽ ടിക് ടോക്കിൽ ചേർന്നു.
അവിടെ അവർ തന്റെ നൃത്തം, ലിപ്‌സിങ്ക്, അഭിനയ കഴിവുകൾ എന്നിവ പ്രദർശിപ്പിച്ചു.
അവരുടെ TikTok അക്കൗണ്ട് ചില TikTok വെല്ലുവിളികളിൽ ഒന്നാമതെത്തി, 2020 ഫെബ്രുവരിയിൽ പരിശോധിച്ചുറപ്പിച്ചു, അവർക്ക് ഈസ്റ്റ് ആഫ്രിക്ക ടിക് ടോക്ക് രാജ്ഞി എന്ന പദവി ലഭിച്ചു.
2020 ഏപ്രിലിൽ, ഫെമി വണ്ണിനും മെജ്ജയുടെ ഉതവേസന ഗാനത്തിനും അസിയാദ് നൃത്തം ചെയ്യുന്ന വീഡിയോ വൈറലായി.
2020-ന്റെ തുടക്കത്തിൽ, ഒരു ടിവി പരമ്പരയിൽ അസിയാദിനെ ഒരു പ്രധാന സ്ത്രീ കഥാപാത്രമായി തിരഞ്ഞെടുത്തു.
കൊറോണ വൈറസ് പാൻഡെമിക് കാരണം, നിർമ്മാണം മാറ്റിവച്ചു.
2020 ജൂണിൽ, എം-നെറ്റും മൾട്ടി ചോയ്‌സും ചേർന്ന് മൈഷ മാജിക് ഈസ്റ്റിലെ സെലീന ടെലിനോവേലയിൽ ചിച്ചിയായി അസിയാദ് അരങ്ങേറ്റം കുറിച്ചു.
സീരീസിൽ ബിയാൻക, ഫാതുമ എന്നീ കഥാപാത്രങ്ങളെ അവതരിപ്പിച്ചു.
2020 ജൂലൈയിൽ, കൊവിഡ്-19 ഹീറോകളെ ആഘോഷിക്കുന്ന ഒരു ടിവി ഷോയായ കൺസേർട്ട് ന്യൂംബാനി, അസിയാദും മവാനികി മഗേറിയയും സഹഅവതാരകയായി.
ഫിലിമോഗ്രഫി Year Title Role Notes 2019 Parenting Daughter Short Film 2020 Selina Telenovela Chichi/Banca/Fatuma TV Series 2020 Concert Nyumbani Herself Host – TV Show അധിക വിവരം
അസിയാദ് അവരുടെ യൂട്യൂബ് ചാനലിൽ അസിയാദിനൊപ്പം ഷൂ ഗെയിം ഹോസ്റ്റുചെയ്യുന്നു.
അവിടെ അവർ അതിഥികളുടെ ഷൂവിന് പിന്നിലെ കഥകൾ പര്യവേക്ഷണം ചെയ്യുന്നു.
2020 സെപ്റ്റംബറിൽ, അസിയാദിനെ സേവ് അവർ ഫ്യൂച്ചർ കാമ്പെയ്‌നിന്റെ ഔദ്യോഗിക ആഗോള അംബാസഡറായി നിയമിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അസിയാദ് നസെനിയ
ആഡ മോഡി ഗലദേ
ത്യാഗരാജസ്വാമികൾ ചാരുകേശിരാഗത്തിൽ ചിട്ടപ്പെടുത്തിയ ഒരു കൃതിയാണ് ആഡ മോഡി ഗലദേ രാമയ്യ .
വരികളും അർത്ഥവും വരികൾ അർത്ഥം പല്ലവി ആഡ മോഡി ഗലദേ രാമയ്യ മാട ഓ!
രാമ, എന്നോടു സംസാരിക്കാതെയിരിക്കുന്നതു മര്യാദയാണോ?
അനുപല്ലവി തോഡു നീഡ നീവേയനുചുനു ഭക്തി കൂഡിന പാദമു പട്ടിന നാതോ മാട ഒരു നിഴൽ പോലെ അങ്ങയോട് മാത്രമുള്ള ഭക്തിയോടെ അവിടുത്തെ പാദം മുറുകെപ്പിടിച്ചുകൊണ്ട് പറ്റിച്ചേർന്നിരിക്കുന്ന എന്നോട് ചരണം ചദുവുലന്നി തെലിസി ശങ്കരാംശുഡൈ സദയുഡാശുഗ സംഭവുഡു മ്രൊക്ക കദലു തമ്മുനി പൽക ജേസിതിവി ഗാകനു ത്യാഗരാജു ആഡിന മാട അങ്ങയെ എന്റെ ഏകരക്ഷയായി കരുതി ഹൃദയത്തോടു ചേർത്തുപിടിച്ചിട്ടും അങ്ങേയ്ക്കതൊന്നും ബോധ്യമാവുന്നില്ലേ?
ഓ!
ദയാപരനായ ഭഗവാനേ, ശങ്കരന്റെ അംശമായ എല്ലാ കാര്യങ്ങളിലും അഗാധജ്ഞാനമുള്ള വായുപുത്രൻ ആഞ്ജനേയഭഗവാൻ ആദ്യമായി അങ്ങയെ വന്ദിച്ചപ്പോൾപ്പോലും അങ്ങ് സഹോദരനായ ലക്ഷ്മണനെയല്ലേ ആഞ്ജനേയനോടു സംസാരിക്കാൻ ഏർപ്പാടാക്കിയത്, അങ്ങനെയൊക്കെയുള്ളപ്പോൾ കേവലം ത്യാഗരാജനോട് അങ്ങ് സംസാരിക്കുമെന്ന് എങ്ങനെ പ്രതീക്ഷിക്കാനാണ്?
ആഡം ലാംബർട്ട്
ഒരു അമേരിക്കൻ ഗായകനും ഗാന രചയിതാവുമാണ് ആഡം മിച്ചൽ ലാംബർട്ട് (ജനനം ജനുവരി 29, 1982).
2009 മുതൽ ഇദ്ദേഹം ഏകദേശം ഒരു കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.
2009 ലെ അമേരിക്കൻ ഐഡലിൽ രണ്ടാം സ്ഥാനത്തെത്തുന്നതോടെയാണ് ആഡം ശ്രദ്ധേയനാവുന്നത്.
ഒരു ഏകാംഗ കലാകരാനെന്ന നിലയിൽ പ്രവർത്തിച്ചുവന്നിരുന്ന ഇദ്ദേഹം 2011 മുതൽ ബ്രിട്ടീഷ് റോക്ക് സംഗീത സംഘം ക്വീനിന്റെ പ്രധാന ഗായകനെന്ന നിലയിൽ ക്വീൻ + ആഡം ലാംബർട്ട് എന്ന പേരിൽ സഹകരിച്ചു വരികയാണ്.
2014 മുതൽ 2016 വരെ ഇവർ ചേർന്ന് വിജയരമായ ഒരു ലോക സംഗീത പര്യടനവും നടത്തിയിട്ടുണ്ട്.
ആട്ടു കോട്ട് പാട്ട് ചേരലാതൻ
തുടർന്നുളള കാലഘട്ടത്തിൽ ഇരുമ്പൊറൈ എന്നറിയപ്പെടുന്ന പുതിയൊരു ചേരരാജപരമ്പര അധികാരത്തിൽ വന്നു
ആഡം ലെവിൻ
ഒരു അമേരിക്കൻ ഗായകനും ഗാനരചയിതാവും നടനുമാണ് ആഡം നോവ ലെവിൻ (ജനനം: മാർച്ച് 18, 1979).
മറൂൺ 5 എന്ന പോപ്പ് റോക്ക് ബാൻഡിന്റെ പ്രധാന ഗായകനാണ്.
മൂന്ന് ഗ്രാമി അവാർഡുകൾ, മൂന്ന് അമേരിക്കൻ മ്യൂസിക് അവാർഡുകൾ, ഒരു എംടിവി വീഡിയോ മ്യൂസിക് അവാർഡ്, ലോക സംഗീത അവാർഡ് എന്നിവ ലെവിന് ലഭിച്ചിട്ടുണ്ട്.
979 മാർച്ച് 18 ന് ലോസ് ഏഞ്ചൽസിലാണ് ലെവിൻ ജനിച്ചത്.
ലെവിന്റെ മുത്തശ്ശി പ്രൊട്ടസ്റ്റന്റ് മതവിഭാഗവും  അച്ഛനും മാതൃപിതാവും ജൂതന്മാരുമായിരുന്നു.
ലെവിൻ സ്വയം ജൂതനായി കരുതുന്നു.
ഏഴാമത്തെ വയസ്സിൽ മാതാപിതാക്കൾ വിവാഹമോചനം നേടി.
വളർന്ന ലെവിൻ, പ്രവൃത്തിദിവസങ്ങൾ അമ്മയോടും വാരാന്ത്യങ്ങളോടും പിതാവിനോടൊപ്പം ചെലവഴിച്ചു.
ലെവിൻ തന്റെ കൗമാരത്തിൽ ഹാലുസിനോജെനിക് മരുന്നുകൾ ഉപയോഗിച്ചുരുന്നു.
മെറൂൺ 5
ഗിത്താറിസ്റ്റ് ജയിംസ് വാലന്റൈൻ, കീബോർഡ്, റിഥം ആർട്ടിസ്റ്റ് ജെസെ കാർമിക്കേൽ, ഗായകൻ മിക്കി മാഡ്ഡെൻ , ഡ്രമ്മർ മാറ്റ് ഫ്ലൈൻ, കീബോർഡ് വായനക്കാരൻ പി.ജെ. മോർട്ടൻ പ്രധാന ഗായകൻ ആഡം ലെവിൻ  എന്നിവരടങ്ങിയതാണ് ഈ സംഘം.
ലോകത്തൊട്ടാകെ മറൂൺ 5 ഇരുപതു മില്ല്യൺ ആൽബങ്ങളും 70 മില്ല്യണ് സിംഗിൾസും വിൽപ്പന നടത്തിയിട്ടുണ്ട്.
നമീബിയൻ വിക്ടോറിയസ് സീക്രട്ട് മോഡലായ ബെഹതി പ്രിൻസ്ലൂവുമായി ലെവിൻ 2012 മെയ് മാസത്തിൽ ഡേറ്റിംഗ് ആരംഭിച്ചു.
2014 ജൂലൈ 19 നാണ് ഇരുവരും വിവാഹിതരായത്, ലെവിനും പ്രിൻസ്ലൂവിനും രണ്ട് പെൺമക്കളുണ്ട്, ഡസ്റ്റി റോസ് (ജനനം: സെപ്റ്റംബർ 21, 2016) ജിയോ ഗ്രേസ് (ജനനം: ഫെബ്രുവരി 15, 2018).
ഫിലിമോഗ്രാഫി വർഷം ശീർഷകം പങ്ക് കുറിപ്പുകൾ 2005 ഇമെയിൽ!
കമ്പ്യൂട്ടർ (ശബ്ദം) ഹ്രസ്വ ചിത്രം 2011 മ്യൂസിക് Himself ഡോക്യുമെന്ററി 2013 ബിഗിൻ എഗൈൻ ഡേവ് Kohl 2014 Lennon അല്ലെങ്കിൽ McCartney Himself ഹ്രസ്വ ഡോക്യുമെന്ററി ഫിലിം; interview clip 2015 Pitch Perfect 2 Himself Cameo appearance 2015 ഐക്യം ആഖ്യാതാവ് ഡോക്യുമെന്ററി 2015 Klown എന്നേക്കും Himself 2016 Popstar: നിർത്താൻ ഒരിക്കലും ഒരിക്കലും നിർത്തുന്നു Himself 2017 ഫൺ മാം ഡിന്നർ ലൂക്കോസ് 2017 The Clapper റാൽഫ് Ranter അവലംബം ↑ ↑ 1 2 ↑ ↑ ↑ ↑ ↑ https://www.huffingtonpost.com/entry/jonah-hill-adam-levine-wedding_us_57b740b3e4b0b51733a33a19 ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ ↑ {{ cite news }} : Empty citation ( help ) പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ആഡം ലെവിൻ
ആട്ടുമാക്കാച്ചി ഇംഗ്ലീഷ് വിലാസം https://ml.wikipedia.org/wiki/Hoplobatrachus_crassus
ഇന്ത്യ , ബംഗ്ലാദേശ് , നേപ്പാൾ , ശ്രീലങ്ക എന്നിവിടങ്ങളിലെ സമതലപ്രദേശങ്ങളിൽ കാണുന്ന ഒരു തവളയാണ് ആട്ടുമാക്കാച്ചി അഥവാ Jerdon’s Bullfrog (Carnatic Peters frog).
( ശാസ്ത്രീയനാമം : Hoplobatrachus crassus ) .
വിക്കിസ്പീഷിസിൽ Hoplobatrachus crassus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hoplobatrachus crassus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആഡം ഓസ്ബോൺ ഇംഗ്ലീഷ് വിലാസം https://ml.wikipedia.org/wiki/Adam_Osborne
ആഡം ഓസ്ബോൺ (മാർച്ച് 6, 1939 - മാർച്ച് 18, 2003)ഒരു ബ്രിട്ടീഷ്-അമേരിക്കൻ എഴുത്തുകാരനും പുസ്തക, സോഫ്റ്റ്‌വെയർ പ്രസാധകനും കമ്പ്യൂട്ടർ ഡിസൈനറും യുണൈറ്റഡ് സ്റ്റേറ്റ്സിലും മറ്റിടങ്ങളിലും നിരവധി കമ്പനികൾ സ്ഥാപിച്ച വ്യക്തിയുമാണ്.
ആദ്യത്തെ കൊണ്ടുനടക്കാവുന്ന പേഴ്സണൽ കമ്പ്യൂട്ടറിന്റെ ഉപജ്ഞാതാവാണ്.
ഓസ്ബോൺ-1 എന്നു പേരുള്ള ഇതിന് ഒരു സ്യൂട്ട് കേസിന്റെ വലിപ്പം മാത്രമാണ് ഉണ്ടായിരുന്നത്.
സോഫ്റ്റ് വെയർ പാക്കേജുകൾ ഉൾപ്പെടെ പുറത്തുവന്ന ആദ്യ കമ്പ്യൂട്ടറും ഓസ്ബോൺ-1 ആണ്.
ബേസിക് ഭാഷക്കുള്ള കമ്പൈലറും ഇന്റർപ്രെട്ടറും വേർഡ് പ്രൊസസിങ് , ഡേറ്റാബേസ് , സ്പ്രെഡ്ഷീറ്റ് പ്രോഗ്രാമുകളും, കളികളും ഇതിൽ ഉൾപ്പെടുത്തിയിരുന്നു.
2.2 ഓപ്പറേറ്റിംഗ് സിസ്റ്റമായിരുന്നു ഓസ്ബോൺ കമ്പ്യൂട്ടറുകൾ ഉപയോഗിച്ചിരുന്നത്.
1939 മാർച്ച് 6-ന് തായ്‌ലൻഡിലെ ബാങ്കോക്കിൽ ഒരു ബ്രിട്ടീഷ് പിതാവിനും പോളിഷ് മാതാവിനും മകനായി ഓസ്ബോൺ ജനിച്ചു.
അദ്ദേഹത്തിന്റെ പിതാവ്, ആർതർ ഓസ്ബോൺ, പൗരസ്ത്യ മത തത്ത്വചിന്ത എന്നീ വിഷയങ്ങൾ പഠിപ്പിക്കുകയും, ചുലലോങ്കോൺ സർവകലാശാലയിൽ ഇംഗ്ലീഷ് അദ്ധ്യാപകനുമായിരുന്നു.
കുടുംബത്തിലെ എല്ലാ അംഗങ്ങളും തമിഴ് ഭാഷ നന്നായി സംസാരിക്കുന്നവരായിരുന്നു.
രണ്ടാം ലോകമഹായുദ്ധകാലത്ത് അദ്ദേഹം ദക്ഷിണേന്ത്യയിൽ അമ്മയോടൊപ്പം ചെലവഴിച്ചു.
ആറാം ക്ലാസ് വരെ അദ്ദേഹം കൊടൈക്കനാലിലെ പ്രസന്റേഷൻ കോൺവെന്റ് സ്കൂളിൽ പഠിച്ചു.
1950-ൽ ഓസ്ബോൺ കുടുംബം ഇംഗ്ലണ്ടിലേക്ക് താമസം മാറി.
11 വയസ്സ് മുതൽ, അദ്ദേഹം വാർവിക്ഷെയറിലെ ഒരു കാത്തലിക് ബോർഡിംഗ് സ്കൂളിൽ പഠിച്ചു, എന്നാൽ 1954 മുതൽ 1957 വരെ ലീമിംഗ്ടൺ കോളേജ് ഫോർ ബോയ്സ് എന്ന ഗ്രാമർ സ്കൂളിലെ വിദ്യാർത്ഥിയായിരുന്നു, അവിടെ അദ്ദേഹം ചെസ്സ് കളി പഠിച്ചു.
1961-ൽ ബർമിംഗ്ഹാം സർവ്വകലാശാലയിൽ നിന്ന് കെമിക്കൽ എഞ്ചിനീയറിംഗിൽ ബിരുദം നേടിയ അദ്ദേഹം, 1968-ൽ ഡെലവെയർ സർവ്വകലാശാലയിൽ നിന്ന് പിഎച്ച്ഡിയും കരസ്ഥമാക്കി.
അമേരിക്കയിൽ താമസിക്കുമ്പോഴാണ് കമ്പ്യൂട്ടർ കോഡ് എഴുതാൻ പഠിച്ചത്.
അദ്ദേഹം കാലിഫോർണിയയിലെ ഷെൽ ഓയിലിൽ കെമിക്കൽ എഞ്ചിനീയറായി ജോലിയിൽ പ്രവേശിച്ചു, എന്നാൽ അദ്ദേഹത്തെ പിരിച്ചുവിട്ടു.
ആട്ടീരി
മലപ്പുറം ജില്ലയിൽ കോട്ടക്കൽ പട്ടണത്തിനടുത്തായി സ്ഥിതി ചെയ്യുന്ന ഒരു ചെറു ഗ്രാമമാണ് ആട്ടീരി .
ജില്ലാ ആസ്ഥാനത്തു നിന്നും ഏകദേശം 14 കി.
മീ തെക്കു-പടിഞ്ഞാറ് ദിശയിൽ ഒതുക്കുങ്ങൽ  പഞ്ചായത്തിൽ സ്ഥിതി ചെയ്യുന്നു.
ആട്ടുണൈറ്റ് ഇംഗ്ലീഷ് വിലാസം https://ml.wikipedia.org/wiki/Autunite
കാൽസിയം , യുറേനിയം എന്നീ മൂലകങ്ങളുടെ ജലയോജിത ഫോസ്ഫേറ്റാണ് ആട്ടുണൈറ്റ് .
Ca (UO 2 ) 2 .
(PO 4 ) 2 (H 2 O) 10-12 .
ഫ്രാൻസിലെ ആട്ടൂൺ പ്രദേശത്ത് ഇതു ധാരാളമായി കണ്ടുവരുന്നു എന്നതാണ് ആട്ടുണൈറ്റ് എന്ന പേരിനു നിദാനം.
പരൽരൂപങ്ങൾ
ദ്വിചതുഷ്കോണീയ പ്രിസങ്ങളോ പിരമിഡുകളോ ആയ രൂപമാണ് ഇതിന്റെ പരലുകൾക്കുള്ളത് .
വ്യക്തമായ വിദളനവും കാചാഭദ്യുതിയുമുണ്ട്.
പവിഴംപോലെ തിളങ്ങുന്നു.
പരലുകളിൽ മഞ്ഞനിറമുള്ള തന്തുക്കൾ കാണാം.